6. ТРАНСПОРТНА ПОЛИТИКА

1. 31993 R 3118: Регламент (ЕИО) 3118/93 на Съвета от 25 октомври 1993 г. за условията, при които чуждестранни превозвачи, установени извън държава-членка могат да извършват национален автомобилен превоз на товари в тази държава-членка (ОВ L 279, 12.11.1993 г., стр. 1), последно изменен с:

- 32002 R 0484: Регламент (ЕО) 484/2002 на Европейския парламент и на Съвета от 1.3.2002 г. (ОВ L 76, 19.3.2002 г., стр. 1).

a) Чрез дерогация от член 1 на Регламент (ЕИО) № 3118/93 и до края на третата година след датата на присъединяване, превозвачи, установени в Румъния се изключват от предоставянето на национални автомобилни превози на товари в другите държави-членки, а превозвачи, установени в другите държави-членки се изключват от предоставянето на национални автомобилни превози на товари в Румъния.

б) Преди края на третата година след датата на присъединяване, държавите-членки уведомяват Комисията дали ще удължат този срок с максимум две години или занапред ще прилагат изцяло член 1 на регламента. При липсата на такова уведомление се прилага член 1 на регламента. Само превозвачи, установени в тези държави-членки, в които член 1 на регламента се прилага, могат да осъществяват национални автомобилни превози на товари в тези държави-членки, в които член 1 също се прилага.

в) Тези държави-членки, в които по силата на параграф б) по-горе, се прилага член 1 на Регламента, могат да прибягнат до процедурата, описана по-долу до края на петата година след датата на присъединяване.

Когато държава-членка, посочена в предходната алинея, изпитва сериозни смущения на националния си пазар или части от него вследствие на каботаж или каботажът допринася за тези смущения, като сериозен излишък на предлагане спрямо търсене или заплаха за финансовата стабилност или оцеляване на значителен брой предприятия за автомобилни превози на товари, тази държава-членка уведомява Комисията и останалите държави-членки за това и им предоставя всички релевантни данни. Въз основа на тази информация държавата-членка може да поиска Комисията да спре изцяло или частично прилагането на член 1 на регламента с цел възстановяване на ситуацията до нормално състояние.

Комисията разглежда ситуацията въз основа на данните, предоставени от съответната държава-членка и решава до един месец след получаването на молбата за необходимостта от приемането на защитни мерки. Прилага се процедурата, постановена във втората, третата и четвъртата алинеи на параграф 3, както и параграфи 4, 5 и 6 на член 7 на Регламента.

В извънредни и изключителни случаи държава-членка, посочена в първата алинея по-горе, може да прекрати прилагането на член 1 на регламента, след което да изпрати обосновано уведомление до Комисията.

г) Докато член 1 на регламента не се прилага по силата на параграфи а) и б) по-горе, държавите-членки могат да регулират достъпа до националните си услуги за автомобилни превози на товари чрез прогресивна размяна на разрешителни за каботаж въз основа на двустранни споразумения. Това може да включва и възможност за пълна либерализация.

д) Действието от прилагането на параграфи а) - в) не води до по-ограничителен достъп до национални услуги за автомобилни превози на товари в сравнение с този, преобладаващ към датата на подписване на Договора за присъединяване.

2. 31996 L 0053: Директива 96/53/ЕО на Съвета от 25 юли 1996 г., относно максимално допустимите размери в националния и международния трафик на някои пътни превозни средства, които се движат на територията на Общността, както и максимално допустимите маси в международния трафик (ОВ L 235, 17.9.1996 г., стр. 59), последно изменена с:

- 32002 L 0007: Директива 2002/7/ЕО на Европейския парламент и на Съвета от 18.2.2002 г. (ОВ L 67, 9.3.2002 г., стр. 47).

Чрез дерогация от член 3, параграф 1 на Директива 96/53/ЕО, превозни средства, които съответстват на ограничителните стойности на категории 3.2.1, 3.4.1, 3.4.2, 3.5.1 на приложение I на директивата могат да използват до 31 декември 2013 г. само тези части от пътната мрежа в Румъния, които не са обновени, ако са съобразени с ограниченията за осово натоварване в Румъния.

От датата на присъединяване, никакви ограничения не могат да бъдат налагани върху използването, от страна на превозни средства, които покриват изискванията на Директива 96/53/ЕО, на основните транзитни маршрути, установени в приложение V на ЕО/Румъния Транспортно споразумение [11] и в приложение I на Решение № 1692/96/ЕО на Европейския парламент и на Съвета от 23 юли 1996 г. за Насоки на Общността за изграждане на трансевропейска транспортна мрежа [12], които са изброени по-долу:

1. Alba Iulia — Turda — Zalău — Satu Mare — Halmeu (път E 81)

2. Zalău — Oradea — Borş (пътища 1 H и E 60)

3. Mărăşeşti — Bacău — Suceava — Siret (път E 85)

4. Tişiţa — Tecuci — Huşi — Albiţa (път E 581)

5. Simeria — Haţeg — Rovinari — Craiova — Calafat (път E 79)

6. Lugoj — Caransebeş — Drobeta-Turnu Severin — Filiaşi — Craiova (път E 70)

7. Craiova — Alexandria — Bucureşti (път 6)

8. Drobeta-Turnu Severin — Calafat (път 56 A)

9. Bucureşti — Buzău (пътища E60/E85)

10. Bucureşti — Giurgiu (пътища E70/E85)

11. Braşov — Sibiu (път E 68)

12. Timişoara — Stamora Moraviţa

Румъния се придържа към графика, посочен по-долу в таблиците, за обновяване на второстепенната си пътна мрежа, както е показано на картата по-долу. Всички инвестиции в инфраструктура, които включват използването на средства от бюджета на Общността, осигуряват изграждането или обновяването на пътните артерии за носеща способност от 11,5 тона на ос.

Успоредно с приключването на обновяването, румънската второстепенна пътна мрежа, постепенно се отваря за превозни средства от международния трафик, които са съобразени с ограничителните стойности на директивата. Използването на тези части от второстепенната пътна мрежа, които не са обновени, с цел товарене или разтоварване, там където това е технически възможно, е разрешено по време на целия преходен период.

От датата на присъединяване всички превозни средства от международния трафик, които са съобразени с ограничителните стойности на Директива 96/53/ЕО са предмет на облагане с временни допълнителни такси по второстепенната румънска транспортна мрежа, ако превишават националните ограничения за осово натоварване. Тези превозни средства не се облагат с временни допълнителни такси по второстепенната румънска транспортна мрежа, ако превишават националните ограничения по отношение на размера или общото тегло на превозното средство. Освен това тези превозни средства от международния трафик, които покриват ограничителните стойности на Директива 96/53/ЕО и са снабдени с пневматично окачване се облагат поне с 25 % по-ниски такси.

Временните допълнителни такси за използването на необновени части от второстепенната мрежа, от страна на превозни средства от международния трафик, съобразени с ограничителните стойности на директивата, се налагат без дискриминация. Режимът на облагане е прозрачен и заплащането на тези такси не трябва да поставя прекомерни административни пречки или дапредизвиква забавяне на потребителя, нито плащането на тези такси следва да води до системна проверка на ограниченията за осово натоварване на границата. Налагането на ограниченията за осово натоварване се осигурява без дискриминация на цялата територия и се отнася също и за превозните средства регистрирани в Румъния.

Таксите за превозни средства без пневматично окачване, които покриват ограничителните стойности, посочени в Директива 96/53/ЕО, не превишават размерите на таксите, посочени в таблицата по-долу (според цифрите за 2002 г.). Превозни средства, снабдени с пневматично окачване, които покриват ограничителните стойности на Директива 96/53/ЕО, се облагат поне с 25 % по-ниски такси.

Максимални размери на таксите (цифри за 2002г.) за превозни средства без пневматично окачване, които покриват ограничителните стойности, посочени в Директива 96/53/ЕО

От-до посочено осово натоварване за превозно средство | Размер на допълнителната такса за използване на един километър от необновен път (с максимална носимоспособност 10 тона на ос) в евро (цифри за 2002 г.) |

от 10 тона на ос до 10,5 тона на ос | 0,11 |

от 10,5 тона на ос до 11 тона на ос | 0,30 |

от 11 тона на ос до 11,5 тона на ос | 0,44 |

График за обновяване на второстепенната пътна мрежа, която прогресивно ще се отваря за превозни средства, покриващи ограничителните стойности, посочени в Директива 96/53/ЕО

Период | 2007 | 2008 | 2009 | 2010 | 2011 | 2012 | 2013 | ОБЩО |

Kм в процес на изграждане [13] | 3031 | 2825 | 1656 | 1671 | 1518 | 1529 | 1554 | |

Kм пуснати в експлоатация [14] | 960 | 1674 | 528 | 624 | 504 | 543 | 471 | |

Общи работи (в км) | 3916 | 5590 | 6118 | 6742 | 7246 | 7789 | 8260 | 8260 |

+++++ TIFF +++++

РЕХАБИЛИТАЦИЯ НА НАЦИОНАЛНИ ПЪТИЩА - ПРОЕКТИ,КОИТО ТРЯБВА ДА БЪДАТ ЗАВЪРШЕНИ ДО 2013 г.Stages I-XIIILength = 8 260 kmValue = 6 489.3 Mil Euro

3. 31999 L 0062: Директива 1999/62/ЕО на Европейския парламент и на Съвета от 17 юни 1999 г. относно заплащането на такси от тежкотоварни автомобили за използване на определени инфраструктури (ОВ L 187, 20.7.1999 г., стр. 42), последно изменена с:

- 12003 T: Акт относно условията за присъединяване и изменението на договорите - присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (ОВ L 236, 23.9.2003 г., стр. 33).

Чрез дерогация от член 6, параграф 1 на Директива 1999/62/ЕО, минималните данъчни ставки, определени в приложение I на директивата не се прилагат в Румъния по отношение на превозни средства, извършващи предимно вътрешни транспортни операции до 31 декември 2010 г.

През този период, ставките прилагани от Румъния за тези превозни средства постепенно достигат минималните ставки, посочени в приложение I на директивата в съответствие със следния график:

- преди 1 януари 2007 г., ставките, прилагани от Румъния не са по-малки от 60 % от минималните ставки, посочени в приложение I на директивата;

- преди 1 януари 2009 г., ставките, прилагани от Румъния не са по-малки от 80 % от минималните ставки, посочени в приложение I на директивата.

[11] Споразумение между Европейската общност и Румъния за транзитен превоз на стоки по шосе от 28 юни 2001 г. (ОВ L 142, 31.5.2002 г., стр. 75)

[12] ОВ L 228, 9.9.1996 г., стр. 1. Решение, последно изменено с Решение № 884/2004/ЕО (ОВ L 167, 30.4.2004 г., стр. 1).

[13] Км в процес на изграждане = пътни участъци, за които работите се осъществяват през посочената година. Работите могат да започнат през посочената година или да са започнали в предишни години.

[14] Км, пуснати в експлоатация = пътни участъци, за които работите са завършени или са пуснати в употреба през посочената година

--------------------------------------------------